Вярбовы парастак  
*Японская народная казка  
Пераклала і апрацавала Наталля Фельдман*

*пад агульнай рэдакцыяй Самуіла Маршака  
Пераклала на беларускую мову Ганна Янкута*

Гаспадар пасадзіў вярбовы парастак, паліваў яго кожны дзень. Але давялося яму на тыдзень з'ехаць. Паклікаў ён слугу і сказаў:

— Даглядай добра парастак, сачы, каб суседскія дзеці яго не вырвалі.

— Добра, — адказаў слуга.

Праз тыдзень гаспадар вярнуўся. Парастак быў зусім вялы.

— Ты не паліваў яго? — раззлаваўся гаспадар.

— Я з парастка вачэй не зводзіў, — адказаў яму слуга. — 3 ранку да самага вечара глядзеў на яго. А калі цямнела, вырываў, заносіў у дом і зачыняў у шуфлядзе.